

**MAGYAR KÖZTISZTVISELŐK, KÖZALKALMAZOTTAK ÉS KÖZSZOLGÁLATI DOLGOZÓK SZAKSZERVEZETE**

**(MKKSZ)**

**ADATVÉDELMI SZABÁLYZAT**

**Hatályos:**

**2020. november 1-jétől**

1. **AZ ADATVÉDELMI SZABÁLYZAT ÉRVÉNYESSÉGE, AZ ADATKEZELŐ ADATAI**
2. **Az adatkezelő megnevezése**

Egyesület neve Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ**)**

Székhely: 1149 Budapest, Róna utca 87.

Nyilvántartási szám: 01-02-0001333

Honlap: [www.mkksz.org.hu](http://www.mkksz.org.hu)

Képviselő neve: Boros Péterné

Képviselő elérhetősége: mkksz@mkksz.org.hu

Facebook**:** www.facebook.com/mkkszorg/

1. **Jelen adatvédelmi szabályzat módosításai (verziói):**

Verziószám: 6.1.

1. **Jelen adatvédelmi szabályzat időbeli érvényessége**

E szabályzat hatálybalépés napja: 2020. május 1. és visszavonásig érvényes.

1. **Jelen adatvédelmi szabályzat elérhetőségei**

Internetes elérhetőség: <https://www.mkksz.org.hu/rovatok/rovatok1/adatvedelem>

Cím: 1149 Budapest, Róna utca 87

1. **Az adatvédelmi hatóság megnevezése és elérhetőségei**

Név: Nemzeti Adatvédelmi és Információszabadság Hivatal

Cím: 1055 Budapest, Falk Miksa utca 9-11.

Telefon +36 (1) 391-1400

E-mail: ugyfelszolgalat@naih.hu2

1. **Adatvédelmi tisztviselő (DPO) megnevezése és elérhetőségei**

Név: Dr. Marosi János

Telefon: 06 70 377-4233

E-mail: adatvedelem@mkksz.org.hu, mkksz@mkksz.org.hu

1. **ÁLTALÁNOS RENDELKEZÉSEK**
2. **Bevezetés**
3. A Magyar Köztisztviselők, Közalkalmazottak és Közszolgálati Dolgozók Szakszervezete (továbbiakban: Szakszervezet vagy Adatkezelő) magára nézve kötelezőnek ismeri el jelen szabályzat tartalmát, akár adatkezelőként, akár adatfeldolgozóként végez adatkezelést. Kötelezettséget vállal arra, hogy a tevékenységével kapcsolatos minden adatkezelés megfelel jelen szabályzatban és a hatályos nemzeti jogszabályokban, valamint az Európai Unió jogi aktusaiban meghatározott elvárásoknak.
4. A Szakszervezet fenntartja magának a jogot jelen szabályzat bármikor történő megváltoztatására.
5. A Szakszervezet elkötelezett a tagjai és munkavállalói személyes adatainak védelmében, kiemelten fontosnak tartja tagjai, munkavállalói információs önrendelkezési jogának tiszteletben tartását.
6. A Szakszervezet a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.
7. **A szabályzat célja**

Jelen Adatvédelmi szabályzat (továbbiakban: Szabályzat) az alábbi célokkal készült.

1. Ismertesse a Szakszervezetnél végzett manuális, illetve számítógépes adatkezelési tevékenységek törvényes kereteit, különös tekintettel az Európai Parlament és a Tanács (EU) 2016/679 rendelete (2016. április 27.) továbbiakban: GDPR-ra – továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Info törvény) főbb rendelkezéseire.
2. Elősegítse az adatbiztonsági követelmények betartását, biztosítását.

(3) Elősegítse a jogosulatlan adatkezelés megakadályozását.

(4) Meggátolja az adatokhoz történő jogosulatlan hozzáférést, az adatok törvénysértő meg-változtatását, az adatok jogosulatlan felhasználását, valamint engedély nélküli nyilvánosságra hozatalát.

(5) Meghatározza az adatszolgáltatást igénylő hatóságoknak, szakszervezeteknek, intézményeknek történő pontos és biztonságos adattovábbítás rendjét.

(6) Meghatározza a Szakszervezetnél történő adatkezelés, feldolgozás, felhasználás, továbbítás, megsemmisítés pontos rendjét.

(7) Meghatározza az adatvédelem szempontjából fontos feladatokat, különös tekintettel a tagok és munkavállalók szerepére az adatbiztonságban.

1. **A szabályzat hatálya**
2. Jelen Szabályzat hatálya kiterjed a Szakszervezet által végzett valamennyi adatkezelésre, adattovábbításra, információ átadásra, az e tevékenységek során, adatok kezelésével és védelmével kapcsolatos munkafolyamatokra.
3. A Szabályzat személyi hatálya kiterjed a Szakszervezet tagjaira, munkatársaira, ügyfeleire, partnereire, valamint azon személyekre, akik adatait a Szabályzat hatálya alá tartozó adatkezelések során kezeljük, továbbá azon személyekre, akik jogait vagy jogos érdekeit az adatkezelés érinti.
4. A Szabályzat tárgyi hatálya kiterjed a Szakszervezet által kezelt valamennyi személyes adatra, bármely azonosított vagy azonosítatlan személyre vonatkozó információra, a rajtuk végzett adatkezelési műveletek teljes körére, keletkezésük, kezelésük, feldolgozásuk helyétől, valamint megjelenési formájuktól függetlenül.
5. Annak eldöntésére, hogy egy személy azonosítható-e vagy sem, figyelembe kell venni minden lehetséges eszközt, amely valószínűsíthetően felhasználható az adott személy azonosítására. A védelem szabályai nem alkalmazhatóak az olyan adatokra, amelyekkel – anonimmá tételük következtében – az érintett többé nem azonosítható.
6. Egyéni vállalkozókat, egyéni cégeket e Szabályzat alkalmazásában természetes személynek kell tekinteni.
7. A Szabályzat hatálya nem terjed ki az olyan személyes adatkezelésre, amely jogi személyekre vonatkozik, beleértve a jogi személy nevét és formáját, valamint a jogi személy elérhetőségére vonatkozó adatokat.
8. A Szabályzat évente felülvizsgálatra és jóváhagyásra kerülhet.
9. **Kapcsolódó jogszabályok**

A Szakszervezet adatkezelési alapelvei összhangban vannak az adatvédelemmel kapcsolatos hatályos jogszabályokkal, így különösen az alábbiakkal:

1. az Európai Parlament és a Tanács (EU) 2016/679 rendelete (2016. április 27.),
2. Magyarország Alaptörvénye (Alaptörvény);
3. 2011. évi CXII. törvény – az információs önrendelkezési jogról és az információszabadságról (Info törvény);
4. 2013. évi V. törvény – a Polgári Törvénykönyvről (Ptk.);
5. 2012. évi I. törvény a Munka törvénykönyvéről (Mt.);
6. 2009. évi CLV. törvény a minősített adat védelméről;
7. 2005. évi CXXXIII. törvény a személy- és vagyonvédelmi, valamint a magánnyomozói tevékenység szabályairól (Szmt.);
8. 2012. évi C. törvény a Büntető Törvénykönyvről, (Btk.);
9. 2017. évi XC. törvény a büntetőeljárásról (Be.);
10. 1993. évi XCIII. törvény a munkavédelemről (Mvt.);
11. 2000. évi C. törvény a számvitelről, (Számviteli tv.);
12. 2008. évi XLVIII. törvény a gazdasági reklámtevékenység alapvető feltételeiről és egyes korlátairól (Grtv.);
13. 33/1998. (VI. 24.) NM rendelet a munkaköri, szakmai, illetve személyi higiénés1 alkalmasság orvosi vizsgálatáról és véleményezéséről;
14. 2017. évi CL. törvény az adózás rendjéről.
15. **Fogalommeghatározások**

Az erre vonatkozó előírások a GDPR 4. cikk szabályain alapulnak. Az alábbiak a főbb fogalmak:

1. „*érintett*”: bármely információ alapján azonosított, vagy azonosítható természetes személy;
2. „*személyes adat*”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
3. „*adatkezelés*”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
4. „*az adatkezelés korlátozása*”: a tárolt személyes adatok megjelölése jövőbeli kezelésük korlátozása céljából;
5. „*adattovábbítás*”: az adat meghatározott harmadik személy számára történő̋ hozzáférhetővé tétele;
6. „*profilalkotás*”: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják;
7. „*álnevesítés*”: a személyes adatok olyan módon történő kezelése, amelynek következtében további információk felhasználása nélkül többé már nem állapítható meg, hogy a személyes adat mely konkrét természetes személyre vonatkozik, feltéve hogy az ilyen további információt külön tárolják, és technikai és szervezési intézkedések megtételével biztosított, hogy azonosított vagy azonosítható természetes személyekhez ezt a személyes adatot nem lehet kapcsolni;
8. „*nyilvántartási rendszer*”: a személyes adatok bármely módon – centralizált, decentralizált vagy funkcionális, vagy földrajzi szempontok szerint – tagolt állománya, amely meghatározott ismérvek alapján hozzáférhető;
9. „*adatkezelő*”: az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között – önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja;
10. „*adatfeldolgozó*”: az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között és feltételekkel – az adatkezelő megbízásából vagy rendelkezése alapján személyes adatokat kezel;
11. „*címzett*”: az a természetes vagy jogi személy, közhatalmi szerv, ügynökség vagy bármely egyéb szerv, akivel, vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;
12. „*harmadik fél*”: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
13. „*az érintett hozzájárulása*”: az érintett akaratának önkéntes, határozott és megfelelő tájékoztatáson alapuló egyértelmű kinyilvánítása, amellyel az érintett nyilatkozat vagy az akaratát félreérthetetlenül kifejező más magatartás útján jelzi, hogy beleegyezését adja a rá vonatkozó személyes adatok kezeléséhez;
14. „*adatvédelmi incidens*”: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;
15. „*genetikai adat*”: egy természetes személy örökölt vagy szerzett genetikai jellemzőire vonatkozó minden olyan személyes adat, amely az adott személy fiziológiájára vagy egészségi állapotára vonatkozó egyedi információt hordoz, és amely elsősorban az említett természetes személyből vett biológiai minta elemzéséből ered;
16. „*biometrikus adat*”: egy természetes személy testi, fiziológiai vagy viselkedési jellemzőire vonatkozó minden olyan sajátos technikai eljárásokkal nyert személyes adat, amely lehetővé teszi vagy megerősíti a természetes személy egyedi azonosítását, ilyen például az arckép vagy a daktiloszkópiai adat;
17. „*egészségügyi adat*”: egy természetes személy testi vagy pszichikai egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról;
18. „*vállalkozás*”: gazdasági tevékenységet folytató természetes vagy jogi személy, függetlenül a jogi formájától, ideértve a rendszeres gazdasági tevékenységet folytató személyegyesítő társaságokat és egyesületeket is.
19. **A személyes adatok különleges kategóriáinak kezelése**

Az erre vonatkozó előírások a GDPR 9. cikk szabályain alapulnak.

1. A „különleges adatok**”**: faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok. A különleges adatok kezelése tilos.

(2) Kivételesen, a következő esetekben kezelhetőek különleges adatok:

a) az érintett kifejezett, írásbeli hozzájárulását adta különleges adatainak egy vagy több konkrét célból történő kezeléséhez, (kivéve, ha az uniós vagy tagállami jog ezt nem teszi lehetővé);

b) az adatkezelés az érintett vagy más természetes személy létfontosságú érdekeinek védelméhez szükséges, és az érintett fizikai vagy jogi cselekvőképtelensége folytán nem képes a hozzájárulását megadni;

c) az adatkezelés valamely politikai, világnézeti, vallási vagy szakszervezeti célú alapítvány, egyesület vagy bármely más nonprofit szakszervezet megfelelő garanciák mellett végzett jogszerű tevékenysége keretében történik,

- azzal a feltétellel, hogy az adatkezelés kizárólag az ilyen szerv jelenlegi vagy volt tagjaira, vagy olyan személyekre vonatkozik, akik a szakszervezettel rendszeres kapcsolatban állnak a szakszervezet céljaihoz kapcsolódóan, és

- hogy a személyes adatokat az érintettek hozzájárulása nélkül nem teszik hozzáférhetővé a szakszervezeten kívüli személyek számára;

d) az adatkezelés olyan személyes adatokra vonatkozik, amelyeket az érintett kifejezetten nyilvánosságra hozott;

e) az adatkezelés jogi igények előterjesztéséhez, érvényesítéséhez, illetve védelméhez szükséges, vagy amikor a bíróságok igazságszolgáltatási feladatkörükben járnak el;

f) az adatkezelés megelőző egészségügyi vagy munkahelyi egészségügyi célokból, a munkavállaló munkavégzési képességének felmérése, orvosi diagnózis felállítása, egészségügyi vagy szociális ellátás vagy kezelés nyújtása, illetve egészségügyi vagy szociális rendszerek és szolgáltatások irányítása érdekében szükséges, (feltéve, hogy ezen adatok kezelése olyan szakember által vagy olyan szakember felelőssége mellett történik, aki szakmai vagy egyéb uniós jogban megállapított titoktartási kötelezettség hatálya alatt áll).

**7. Az adatkezelés elvei**

Az erre vonatkozó előírások a GDPR 5. cikk szabályain alapulnak.

1. *Jogszerűség, tisztességes eljárás és átláthatóság*: A személyes adatok kezelését jogszerűen és tisztességesen, valamint az érintett számára átlátható módon kell végezni.
2. *Célhoz kötöttség*: A személyes adatokat csak meghatározott, egyértelmű és jogszerű célból gyűjti, kezeli a Szakszervezet. A Szakszervezet ezzel a céllal össze nem egyeztethető módon nem kezelhet személyes adatokat.
3. *Adattakarékosság:* A Szakszervezet által kezelt személyes adatoknak az adatkezelés céljai szempontjából megfelelőek és relevánsak kell, hogy legyenek, és a szükségesre kell korlátozódniuk.
4. *Pontosság:* A Szakszervezet ügyel arra, hogy az általa kezelt személyes adatok pontosak és szükség esetén naprakészek legyenek. A Szakszervezet minden észszerű intézkedést megtesz annak érdekében, hogy az adatkezelés céljai szempontjából pontatlan személyes adatokat haladéktalanul töröljék vagy helyesbítsék.
5. *Korlátozott tárolhatóság***:** A Szakszervezet a személyes adatokat olyan formában tárolja, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé.
6. *Integritás és bizalmas jelleg***:** A Szakszervezet olyan technikai vagy szervezési intézkedéseket alkalmaz, amely biztosítja a személyes adatok megfelelő biztonságát, védelmét, többek között az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szemben.
7. *Elszámoltathatóság:* A Szakszervezet felelős azért, hogy valamennyi alapelvnek megfeleljen, továbbá felelős azért, hogy e megfelelést igazolni tudja.

**8. Az adatkezelés jogszerűsége**

Az erre vonatkozó előírások a GDPR 6. cikk szabályain alapulnak.

1. A személyes adatok kezelése akkor és annyiban jogszerű, amennyiben legalább az alábbi pontok egyike teljesül:
2. az érintett hozzájárulását adta személyes adatainak egy vagy több konkrét célból történő kezeléséhez;
3. az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges;
4. az adatkezelés az Adatkezelőre vonatkozó jogi kötelezettség teljesítéséhez szükséges;
5. az adatkezelés az érintett vagy egy másik természetes személy létfontosságú érdekeinek védelme miatt szükséges;
6. az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;
7. az adatkezelés az Adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.
8. Az Adatkezelő az adatkezelés célját valamennyi esetben a jelen pontban írt jogalapra hivatkozással határozza meg, melyet kiegészít a 9. cikk hatálya alá tartozó adatkezelés.
9. Amennyiben a Szakszervezet a személyes adatokat az általa korábban megjelölt adatgyűjtés céljától eltérő célból kívánja kezelni, – amennyiben az adatkezelés nem az érintett hozzájárulásán vagy valamely olyan uniós vagy tagállami jogon alapul, amely szükséges és arányos intézkedésnek minősül egy demokratikus társadalomban – a Szakszervezet az eltérő célú adatkezelés eredeti céllal történő összeegyeztethetőségének, jogszerűségének eldöntéséhez a következőket veszi figyelembe:

a) a személyes adatok gyűjtésének céljait és a tervezett további adatkezelés céljai közötti esetleges kapcsolatokat;

b) a személyes adatok gyűjtésének körülményeit, különös tekintettel az érintettek és az Adatkezelő közötti kapcsolatokra;

c) a személyes adatok jellegét, különösen pedig azt, hogy a személyes adatok különleges kategóriáinak kezeléséről van-e szó, illetve, hogy büntetőjogi felelősség megállapítására és bűncselekményekre vonatkozó adatoknak kezeléséről van-e szó;

d) azt, hogy az érintettekre nézve milyen esetleges következményekkel járna az adatok tervezett további kezelése;

e) megfelelő garanciák meglétét, ami jelenthet titkosítást vagy álnevesítést is.

**9. A hozzájárulás feltételei**

Az erre vonatkozó előírások a GDPR 7. cikk szabályain alapulnak.

1. A hozzájáruláson alapuló adatkezelés esetében, a Szakszervezetnek képesnek kell lennie annak igazolására, hogy az érintett, személyes adatainak kezeléséhez hozzájárult.
2. Ha az érintett hozzájárulását olyan írásbeli nyilatkozatban adja meg, amely más ügyekre is vonatkozik, akkor a hozzájárulás iránti kérelmet a más ügyekre adott nyilatkozatoktól egyértelműen megkülönböztethető módon kell kérni. A hozzájárulást érthető és könnyen hozzáférhető formában, világos és egyszerű nyelvezettel kell megfogalmazni, kérni. Ha hozzájárulást tartalmazó nyilatkozat bármely része, amely sérti a GDPR előírásait, úgy az kötelező erővel nem bír.
3. Az érintett a hozzájárulását bármikor visszavonhatja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
4. A hozzájárulás visszavonását a Szakszervezet ugyanolyan egyszerű módon teszi lehetővé, mint a hozzájárulás megadását.

**10. Az érintettek jogai**

1. *Átlátható tájékoztatás, kommunikáció és az érintett jogainak gyakorlására vonatkozó intézkedések*

Az erre vonatkozó előírások a GDPR 12. cikk szabályain alapulnak.

1. A Szakszervezet, mint Adatkezelő az érintett részére a személyes adatok kezelésére vonatkozóan tömör, átlátható, érthető és könnyen hozzáférhető formában, világosan és közérthetően megfogalmazott tájékoztatást nyújt.
2. Az Adatkezelő a tájékoztatást írásban, elektronikusan vagy más módon adja meg. Az érintett kérésére az Adatkezelő szóbeli tájékoztatást is adhat, amennyiben az érintett a személyazonosságát megfelelő módon igazolta.
3. Az Adatkezelő az érintettet jogainak a gyakorlásában elősegíti. Az Adatkezelő az érintett jogai gyakorlására irányuló kérelmének a teljesítését nem tagadhatja meg, kivéve, ha az Adatkezelő bizonyítja, hogy az érintettet nem áll módjában azonosítani.
4. Az Adatkezelő az érintett kérelmére hozott intézkedésekről indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet. Ez a határidő szükség esetén a kérelem összetettségére és a kérelmek számára figyelemmel, további két hónappal meghosszabbítható. Az Adatkezelő határidő meghosszabbításáról – a késedelem okainak megjelölésével – egy hónapon belül tájékoztatja az érintettet.
5. Ha az érintett kérelmét elektronikus úton nyújtotta be, úgy a tájékoztatást elektronikus úton kell megadni, kivéve, ha az érintett azt másként kéri.
6. Amennyiben az Adatkezelő az érintett kérelme nyomán nem tesz intézkedéseket, úgy legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.
7. Az Adatkezelő az információkat, a tájékoztatást és intézkedést díjmentesen biztosítja, kivéve ha az érintett kérelme megalapozatlan vagy túlzó.
8. Az Adatkezelő az érintett személyazonosságának megerősítéséhez szükséges információkat kérhet, amennyiben a kérelmet benyújtó természetes személy kilétével kapcsolatban megalapozott kétségei vannak.
9. Az Adatkezelő tájékoztatást szabványosított ikonokkal is kiegészítheti annak érdekében, hogy a tervezett adatkezelésről az érintett jól látható, könnyen érthető és jól olvasható formában kapjon általános tájékoztatást. Az elektronikusan megjelenített ikonoknak géppel olvashatónak kell lenniük.
10. *Tájékoztatáshoz való jog*

Az erre vonatkozó előírások a GDPR 13. és 14. cikk szabályain alapulnak.

A Szakszervezet a személyes adatok megszerzése időpontjában az érintettnek, amennyiben a személyes adatokat az érintettől gyűjti, illetve ha nem az érintettől gyűjti, az érintett rendelkezésére bocsátja a következő információk mindegyikét:

* 1. az Adatkezelő és az Adatkezelő képviselőjének kiléte és elérhetőségei;
	2. a személyes adatok tervezett kezelésének célja, valamint az adatkezelés jogalapja;
	3. a jogos érdeken alapuló adatkezelés esetén, az Adatkezelő vagy harmadik fél jogos érdekei;
	4. adott esetben a személyes adatok címzettjei, illetve a címzettek kategóriái, ha van ilyen;
	5. adott esetben annak ténye, hogy az Adatkezelő harmadik országba vagy nemzetközi szervezet részére kívánja továbbítani a személyes adatokat;
	6. a személyes adatok tárolásának időtartamáról, vagy ha ez nem lehetséges, ezen időtartam meghatározásának szempontjairól;
	7. az érintett azon jogáról, hogy kérelmezheti az Adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
	8. hozzájáruláson alapuló adatkezelés esetén a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
	9. a felügyeleti hatósághoz címzett panasz benyújtásának jogáról;
	10. arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása;
	11. automatizált döntéshozatal ténye, ideértve a profilalkotást is.

Az Adatkezelő az jelen pontban írt tájékoztatást az alábbiak szerint adja meg:

* 1. a személyes adatok kezelésének konkrét körülményeit tekintetbe véve, a személyes adatok megszerzésétől számított észszerű határidőn, de legkésőbb egy hónapon belül;
	2. ha a személyes adatokat az érintettel való kapcsolattartás céljára használják, legalább az érintettel való első kapcsolatfelvétel alkalmával; vagy
	3. ha várhatóan más címzettel is közlik az adatokat, legkésőbb a személyes adatok első alkalommal való közlésekor.

Nem kell a jelen pontban írt tájékoztatást megadni az érintett részére, ha és amilyen mértékben:

o) az érintett már rendelkezik az információkkal;

P) a szóban forgó információk rendelkezésre bocsátása lehetetlennek bizonyul, vagy aránytalanul nagy erőfeszítést igényelne, különösen a közérdekű archiválás céljából, tudományos és történelmi kutatási célból vagy statisztikai célból, a GDPR-ban foglalt feltételek és garanciák figyelembevételével végzett adatkezelés esetében, vagy amennyiben a tájékoztatási kötelezettség valószínűsíthetően lehetetlenné tenné vagy komolyan veszélyeztetné ezen adatkezelés céljainak elérését. Ilyen esetekben az Adatkezelőnek megfelelő intézkedéseket kell hoznia – az információk nyilvánosan elérhetővé tételét is ideértve – az érintett jogainak, szabadságainak és jogos érdekeinek védelme érdekében;

r) az adat megszerzését vagy közlését kifejezetten előírja az Adatkezelőre alkalmazandó uniós vagy tagállami jog, amely az érintett jogos érdekeinek védelmét szolgáló megfelelő intézkedésekről rendelkezik; vagy

s) a személyes adatoknak valamely uniós vagy tagállami jogban előírt szakmai titoktartási kötelezettség alapján, ideértve a jogszabályon alapuló titoktartási kötelezettséget is, bizalmasnak kell maradnia.

*(3) Az érintett hozzáférési joga*

Az erre vonatkozó előírások a GDPR 15. cikk szabályain alapulnak.

1. Az érintett jogosult az Adatkezelőtől tájékoztatást kérni arra vonatkozóan, hogy az Adatkezelő a személyes adatait kezeli-e. Személyes adat kezelése esetén az érintett jogosult az Adatkezelőtől a következő információkhoz hozzáférni:
2. az adatkezelés céljai;

ab) az érintett személyes adatok kategóriái;

ac) azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi Szakszervezeteket;

ad) adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;

ae) az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;

af) a valamely felügyeleti hatósághoz címzett panasz benyújtásának joga;

ag) ha az adatokat nem az érintettől gyűjtötték, a forrásukra vonatkozó minden elérhető információ;

ah) az automatizált döntéshozatal ténye, ideértve a profilalkotást is.

1. Ha az Adatkezelő a személyes adatoknak harmadik országba vagy nemzetközi Szakszervezet részére továbbítja, akkor az érintett jogosult a megfelelő garanciákról tájékoztatást kapni.
2. Az Adatkezelő az adatkezelés tárgyát képező személyes adatok másolatát térítésmentesen bocsátja az érintett rendelkezésére. Azonban az Adatkezelő az érintett által kért további másolatokért az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésére bocsátani, kivéve, ha az érintett másként kéri. A másolat igénylésére vonatkozó jog nem érintheti hátrányosan mások jogait és szabadságait.

*(4) A helyesbítéshez való jog*

Az erre vonatkozó előírások a GDPR 16. cikk szabályain alapulnak.

1. Amennyiben az érintett a Szakszervezet által kezelt személyes adataiban pontatlanságot vagy hibát észlel, jogosult kérni a hiányos személyes adatok helyesbítését.
2. Az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.
3. Az Adatkezelő minden olyan címzettet tájékoztat a személyes adat helyesbítéséről, akivel, illetve amellyel a személyes adatot közölték, kivéve, ha ez lehetetlen, vagy aránytalanul nagy erőfeszítést igényel.

*(5) A törléshez való jog (az elfeledtetéshez való jog)*

Az erre vonatkozó előírások a GDPR 17. cikk szabályain alapulnak.

1. Az érintett bármikor kérheti, hogy az Adatkezelő indokolatlan késedelem nélkül törölje a rá vonatkozó személyes adatokat.
2. Az Adatkezelő az érintett kérésére köteles az érintettre vonatkozó személyes adatokat – indokolatlan késedelem nélkül – törölni, ha az alábbi indokok valamelyike fennáll:

ba) a személyes adatokra már nincs szükség abból a célból, amelyből azokat gyűjtötték vagy más módon kezelték;

1. az érintett visszavonja az adatkezelés alapját képező hozzájárulását, és az adatkezelésnek nincs más jogalapja;

bc) az érintett tiltakozik az adatkezelése ellen, és nincs elsőbbséget élvező jogszerű ok az adatkezelésre, vagy az érintett a közvetlen üzletszerzés érdekében történt adatkezelés esetében tiltakozik az adatkezelés ellen;

bd) a személyes adatokat jogellenesen kezelték;

be) a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

bf) a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

1. Amennyiben az Adatkezelő nyilvánosságra hozta a személyes adatot, és azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.
2. Az Adatkezelő nem törli az érintett személyes adatait, amennyiben az adatkezelés szükséges:

da) a véleménynyilvánítás szabadságához és a tájékozódáshoz való jog gyakorlása céljából;

db) a személyes adatok kezelését előíró, az Adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az Adatkezelőre ruházott közhatalmi jogosítvány gyakorlása keretében végzett feladat végrehajtása céljából;

1. a népegészségügy területét érintő közérdek alapján;
2. a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy

de) jogi igények előterjesztéséhez, érvényesítéséhez, illetve védelméhez.

Az Adatkezelő minden olyan címzettet tájékoztat a személyes adat törléséről akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az Adatkezelő az érintettet kérésére tájékoztatja e címzettekről.

*(6) Az adatkezelés korlátozásához való jog*

Az erre vonatkozó előírások a GDPR 18. cikk szabályain alapulnak.

1. Az érintett kérésére az Adatkezelő korlátozza az adatkezelést, ha az alábbiak valamelyike teljesül:
2. az érintett vitatja a személyes adatok pontosságát, ez esetben a korlátozás arra az idő-tartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;

ab) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

ac) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;

ad) az érintett a saját helyzetével kapcsolatos okokból tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

1. Az Adatkezelő a személyes adatok korlátozása esetén a személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.
2. Az Adatkezelő előzetesen tájékoztatja az érintettet a személyes adatok korlátozásának feloldásáról. Az Adatkezelő minden olyan címzettet tájékoztat az adatkezelés korlátozásról akivel, illetve amellyel a személyes adatot közölték, kivéve, ha ez lehetetlen, vagy aránytalanul nagy erőfeszítést igényel. Az Adatkezelő az érintettet kérésére tájékoztatja e címzettekről.

*(7) Az adathordozhatósághoz való jog*

Az erre vonatkozó előírások a GDPR 20. cikk szabályain alapulnak.

a) Az érintett kérheti, hogy a rá vonatkozó, általa önkéntes hozzájárulás útján a Szakszervezet rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa anélkül, hogy a Szakszervezet ezt akadályozná, ha:

aa) az adatkezelés a hozzájáruláson, vagy szerződésen alapul; és

ab) az adatkezelés automatizált módon történik.

b) Az érintett kérheti, ha ez technikailag megvalósítható, a személyes adatok Adatkezelők közötti közvetlen továbbítását.

c) Az adathordozhatósághoz való jog gyakorlása nem sértheti a személyes adatok törléséhez való jogot és nem érintheti hátrányosan mások jogait és szabadságait.

*(8) A tiltakozáshoz való jog*

Az erre vonatkozó előírások a GDPR 21. cikk szabályain alapulnak.

1. Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelés ellen, ha az adatkezelés közérdekű vagy az Adatkezelő vagy egy harmadik fél jogos érdekeinek érvényesítéséhez szükséges, ideértve az ezen alapuló profilalkotást is. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
2. A tiltakozáshoz való jogra legkésőbb az érintettel való első kapcsolatfelvétel során kifejezetten fel kell hívni annak figyelmét, és az erre vonatkozó tájékoztatást egyértelműen és minden más információtól elkülönítve kell megjeleníteni. Az érintett a tiltakozáshoz való jogot műszaki előírásokon alapuló automatizált eszközökkel is gyakorolhatja.
3. Ha a személyes adatok kezelésére tudományos és történelmi kutatási célból vagy statisztikai célból kerül sor, az érintett jogosult arra, hogy a saját helyzetével kapcsolatos okokból tiltakozhasson a rá vonatkozó személyes adatok kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség.

*(9) Panasztételhez és a bírósági jogorvoslathoz való jog*

Az erre vonatkozó előírások a GDPR 12. és 13. cikk szabályain alapulnak.

1. Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.
2. A felügyeleti hatóság a Nemzeti Adatvédelmi és Információszabadság Hatóság (levelezési cím: 1530 Budapest, Pf.: 5., telefon: +36 (1) 391-1400, email: ugyfelszolgalat@naih.hu, honlap: www.naih.hu), ahol panaszt tehet, illetőleg bejelentéssel vizsgálatot kezdeményezhet arra hivatkozással, hogy személyes adatai kezelésével kapcsolatban jogsérelem érte vagy annak közvetlen veszélye fennáll, illetve jogainak megsértése esetén.
3. Ha személyes adatai kezelésével kapcsolatban jogsérelem érte vagy annak közvetlen veszélye fennáll, illetve jogainak megsértése esetén közvetlenül bírósághoz is fordulhat.
4. Észrevételeit, kérdéseit, panaszát a munkáltató számára így jelezheti: Postacím: Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) 1031. Budapest, 1149 Budapest, Róna utca 87.

**11. Adatfeldolgozó**

Az erre vonatkozó előírások a GDPR 28., 29. és 30. cikk szabályain alapulnak.

1. Adatfeldolgozó az a természetes vagy jogi személy, közhatalmi szerv, ügynökség vagy bármely egyéb szerv, amely az Adatkezelő nevében személyes adatokat kezel. A Szakszervezet kizárólag olyan adatfeldolgozókat vehet igénybe, akik, vagy amelyek megfelelő garanciákat nyújtanak az adatkezelés GDPR követelményeinek való megfelelését és az érintettek jogainak védelmét biztosító, megfelelő technikai és szervezési intézkedések végrehajtására.
2. Az Adatfeldolgozónak a személyes adatok feldolgozásával kapcsolatos jogait és kötelezettségeit a GDPR, az Info törvény, valamint az adatkezelésre vonatkozó külön törvények keretei között az Adatkezelő határozza meg. Az általa adott utasítások jogszerűségéért az Adatkezelő felel.
3. Az adatfeldolgozó az Adatkezelő rendelkezése szerint vehet igénybe további adatfeldolgozót. További adatfeldolgozó igénybevételekor a további adatfeldolgozó köteles az adatvédelmi előírásokat betartani, köteles megfelelő garanciákat nyújtani a megfelelő technikai és szervezési intézkedések végrehajtására, és biztosítania kell, hogy az adatkezelés megfeleljen a GDPR követelményeinek.
4. Ha a további adatfeldolgozó nem teljesíti adatvédelmi kötelezettségeit, az őt megbízó adatfeldolgozó teljes felelősséggel tartozik az Adatkezelő felé a további adatfeldolgozó kötelezettségeinek a teljesítéséért. Az adatfeldolgozó az adatkezelést érintő érdemi döntést nem hozhat, a tudomására jutott személyes adatokat kizárólag az Adatkezelő rendelkezései szerint dolgozhatja fel, saját céljára adatfeldolgozást nem végezhet, továbbá a személyes adatokat az Adatkezelő rendelkezései szerint köteles tárolni és megőrizni.
5. Ha a további adatfeldolgozó nem teljesíti adatvédelmi kötelezettségeit, az őt megbízó adatfeldolgozó teljes felelősséggel tartozik az Adatkezelő felé a további adatfeldolgozó kötelezettségeinek a teljesítéséért.
6. Az Adatkezelő az általa igénybe vett adatfeldolgozókról, az átadott adatok köréről és céljáról nyilvántartást vezet.

**12. Az adatbiztonság**

Az erre vonatkozó előírások a GDPR 32. cikk szabályain alapulnak.

1. Az Adatkezelő a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja, ideértve, többek között, adott esetben:
2. a személyes adatok álnevesítését és titkosítását;
	1. a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét;
	2. fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani;
	3. az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást.
3. Az Adatkezelő biztosítja, hogy az Adatkezelőnél és az általa megbízott adatfeldolgozónál a személyes adatokhoz hozzáféréssel rendelkező természetes személyek kizárólag az Adatkezelő utasításának megfelelően kezelhessék az említett adatokat, kivéve, ha az ettől való eltérésre uniós vagy tagállami jog kötelezi őket.
4. Az Adatkezelő, illetve tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek a GDPR, valamint az egyéb adat- és titokvédelmi szabályok érvényre juttatásához szükségesek.
5. Az adatokat megfelelő intézkedésekkel védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.
6. Az alkalmazott számítógépes rendszer, valamint a papír alapú nyilvántartások tárolási helyiségei – a jelenlegi ismeretek szerint – védettnek tekinthetők a jogosulatlan hozzáféréstől, az adatlopásoktól, az adatok törlésétől, megváltoztatásától, a vétlen megsemmisüléstől, valamint a nem szándékos nyilvánosságra kerüléstől.

**13. Adatvédelmi incidens**

Az erre vonatkozó előírások a GDPR 33. és 34. cikk szabályain alapulnak.

1. Adatvédelmi incidens a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.
2. Az adatvédelmi incidenst a Szakszervezet indokolatlan késedelem nélkül, és ha lehetséges, legkésőbb 72 órával azután, hogy az adatvédelmi incidens a tudomására jutott, bejelenti a Nemzeti Adatvédelmi és Információszabadság Hivatalnak, kivéve, ha az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve.
3. Ha a Szakszervezet 72 órán belül nem teszi meg a bejelentést, akkor a 72 órát követően tett bejelentéshez mellékelni kell a késedelem igazolására szolgáló indokokat is.

A Szakszervezet a bejelentésben:

a) ismerteti az adatvédelmi incidens jellegét, beleértve – ha lehetséges – az érintettek kategóriáit és hozzávetőleges számát, valamint az incidenssel érintett adatok kategóriáit és hozzávetőleges számát;

b) közli a kapcsolattartó nevét és elérhetőségeit;

c) ismerteti az adatvédelmi incidensből eredő, valószínűsíthető következményeket;

d) ismerteti a Szakszervezet által az adatvédelmi incidens orvoslására tett vagy tervezett intézkedéseket, beleértve adott esetben az adatvédelmi incidensből eredő esetleges hátrányos következmények enyhítését célzó intézkedéseket.

1. A Szakszervezet által igénybe vett adatfeldolgozó az adatvédelmi incidenst, az arról való tudomásszerzését követően indokolatlan késedelem nélkül köteles bejelenteni a Szakszervezetnek.
2. A Szakszervezet indokolatlan késedelem nélkül tájékoztatja az érintettet az adatvédelmi incidensről, ha az valószínűsíthetően magas kockázattal jár a természetes személyek jogaira és szabadságaira nézve.
3. Nem kell tájékoztatni az érintettet, ha a következő feltételek bármelyike teljesül:
4. a Szakszervezet megfelelő technikai és szervezés védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták, különösen azokat az intézkedéseket – mint például a titkosítás alkalmazása –, amelyek a személyes adatokhoz való hozzáférésre fel nem jogosított személyek számára értelmezhetetlenné teszik az adatokat;
5. a Szakszervezet az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett magas kockázat a továbbiakban valószínűsíthetően nem valósul meg;
6. a tájékoztatás aránytalan erőfeszítést tenne szükségessé. Ilyen esetekben az érintetteket nyilvánosan közzétett információk útján kell tájékoztatni, vagy olyan hasonló intézkedést kell hozni, amely biztosítja az érintettek hasonlóan hatékony tájékoztatását.

(7) A Szakszervezet az adatvédelmi incidenssel kapcsolatos intézkedések ellenőrzése, valamint az érintett tájékoztatása céljából Adatvédelmi Incidens Nyilvántartást vezet, amelyben kötelező rögzíteni minden adatvédelmi incidenst, minimum az alábbi tartalom szerinti részletezettséggel:

a) az érintett személyes adatok körét;

b) az adatvédelmi incidenssel érintettek körét és számát;

c) az adatvédelmi incidens időpontját, körülményeit, hatásait;

d) az elhárítására megtett intézkedéseket; valamint

e) az adatkezelést előíró jogszabályban meghatározott egyéb adatokat.

**14. Adatvédelmi tisztviselő**

Az erre vonatkozó előírások a GDPR 37. cikk szabályain alapulnak.

* + - 1. A Szervezet adatvédelmi tisztviselőt jelöl ki a GDPR 37. cikkében meghatározott esetekben. E körbe tartozik, ha az adatkezelő fő tevékenységei a személyes adatok 9. cikk szerinti különleges kategóriáinak – jelen esetben a szakszervezeti tagság – nagy számban történő kezelését foglalják magukba.

Az adatvédelmi tisztviselő – a szakmai rátermettség és az adatvédelmi jog ismerete alapján történő – kijelölése az elnök hatáskörébe tartozik.

* + - 1. Kijelölése esetén az adatvédelmi tisztviselő feladatai:

a) tájékoztat és szakmai tanácsot ad az Adatkezelő, továbbá az adatkezelést végző alkalmazottak részére az e rendelet, valamint az egyéb uniós vagy tagállami adatvédelmi rendelkezések szerinti kötelezettségeikkel kapcsolatban;

b) ellenőrzi az Adatkezelő személyes adatok védelmével kapcsolatos belső szabályainak való megfelelést, ideértve a feladatkörök kijelölését, az adatkezelési műveletekben vevő személyzet tudatosság-növelését és képzését, valamint a kapcsolódó auditokat is;

c) kérésre szakmai tanácsot ad az adatvédelmi hatásvizsgálatra vonatkozóan, valamint nyomon követi a hatásvizsgálat elvégzését;

d) együttműködik a felügyeleti hatósággal; és

e) az adatkezeléssel összefüggő ügyekben – ideértve az előzetes konzultációt is – kapcsolattartó pontként szolgál a felügyeleti hatóság felé, valamint adott esetben bármely egyéb kérdésben konzultációt folytat vele.

(3) Az adatvédelmi tisztviselő jogállása

a) Az adatkezelő biztosítja, hogy az adatvédelmi tisztviselő a feladatai ellátásával kapcsolatban utasításokat senkitől ne fogadjon el. Az adatkezelő az adatvédelmi tisztviselőt feladatai ellátásával összefüggésben szankcióval nem sújthatja.

b) Az adatvédelmi tisztviselő közvetlenül az elnöknek tartozik felelősséggel;

c) Az érintettek a személyes adataik kezeléséhez és jogaik gyakorlásához kapcsolódó valamennyi kérdésben az adatvédelmi tisztviselőhöz fordulhatnak;

d) Az adatvédelmi tisztviselőt feladatai teljesítésével kapcsolatban titoktartási kötelezettség köti.

1. **A SZAKSZERVEZETNÉL MEGVALÓSULÓ ADAZTKEZELÉSEK**

**1. Tagsági jogviszonnyal kapcsolatos adatok kezelése**

1. A szakszervezeti tagoktól kizárólag olyan adatok kérhetők és tarthatók nyilván, amelyek a szakszervezeti tagsági jogviszony létesítéséhez, fenntartásához és megszüntetéséhez, valamint a szociális-jóléti juttatások, érdekképviseleti támogatások, segélyek biztosításához, kifizetéséhez, illetve a szakszervezeti tevékenységekhez, kapcsolattartáshoz szükségesek és a szakszervezeti tag személyhez fűződő jogait nem sértik. Az adatkezelési nyilvántartás a GDPR. 30. cikk előírásain alapul.
2. A tagsági jogviszonnyal kapcsolatos adatkezelés – mely megfelelő garanciák mellett jogszerű tevékenység keretében [GDPR 9. cikk (2) d)] történik– jogalapja
3. adatkezelési hozzájárulás GDPR 6. cikk (1) a) és 9. cikk (2) a) bekezdése (belépési nyilatkozatban, vagy a belépési nyilatkozat adatvédelmi kiegészítésében);
4. a jogi kötelezettség [GDPR 6. cikk c)] a Ptk. 3:75. § (1) bek. – jelenléti ív vezetése kongresszuson, országos választmányi ülésen, és 3:63. § (1) bekezdés és 3:80. § i) pontja alapján – a tagság nyilvántartása;
5. a kapcsolattartás esetében részben kötelező (tagnyilvántartásban legalább a lakcím), részben önkéntes hozzájárulás (telefon, email cím) [GDPR 6. c), 9. cikk (2) bek. a)];
6. a segély és érdekképviseleti támogatás esetében részben jogi kötelezettség (számviteli szabályok), részben önkéntes hozzájárulás (például egészségügyi adatok, bankszámlaszám vagy másodlagos azonosító) [GDPR 6. cikk (1) a) és c), 9. cikk (2) bek. a), b)];
7. szakszervezeti rendezvények kép-, videó- és hangfelvétel készítése ([GDPR 6. cikk (1) a) és a 9. cikk (2) bek. a)];
8. néhány esetben a szakszervezet jogos érdeke pl. jelenléti ív vezetése egyéb rendezvényen, belső képzéseken [GDPR 6. cikk (1) f) alapján].
9. A Szakszervezet a szakszervezeti tagsági jogviszony létesítése, teljesítése vagy megszűnése céljából, adatkezelési hozzájárulás, kapcsolattartás és a szakszervezeti szolgáltatások teljesítése érdekében kezeli a tag alábbi adatait: név, születési név, születési ideje, anyja neve, lakcíme, telefonszám, e-mail cím, bankszámlaszáma vagy másodlagos azonosító, szakszervezeti tagsági jogviszony keletkezésének időpontja, munkahely neve, munkahely címe, jogviszony jellege, adóazonosító jel, munkáltató által levont szakszervezeti tagdíj. Szükség esetén kezeli az elhunyt szakszervezeti tag családtagja adatait temetési segély esetében.
10. A személyes adatok címzettjei: a szakszervezet vezetői, a szakszervezet adatkezelési feladatokat ellátó tisztségviselői.
11. A személyes adatok tárolásának időtartama: a tagsági jogviszony megszűnését követően a jogviszony megszűnését követő törvényben előírt legrövidebb idő, de legalább 5 év, illetve a szakszervezeti szolgáltatást (segély, érdekképviseleti támogatás) követő legalább 8 év.

(6) Az érintettel az adatkezelés megkezdése előtt közölni kell, hogy az adatkezelés a jogi kötelezettségen, önkéntes hozzájáruláson és a szakszervezet jogos érdekeinek érvényesítésén alapul.

1. Szakszervezeti rendezvényekkel összefüggő adatkezelések
2. A Szakszervezet rendezvényeket szervezhet közösségépítési és a tagság összetartását, tudatosságát, pihenését támogató célból.
3. A rendezvényeken a szakszervezet kép-, videó- és hangfelvételt készíthet.
4. Képmás vagy hangfelvétel elkészítéséhez és felhasználásához az érintett személy hozzájárulása szükséges. [Ptk, 2:48. § (1) bek.] Ezért a rendezvényen résztvevőket előzetesen, megfelelő formában, igazolhatóan tájékoztatni szükséges a felvételkészítésről és annak jogalapjáról (például a meghívóban, szóban, vagy a rendezvényt hirdető felületen). A felvétel készítése tájékoztatás és dokumentálás érdekében a szakszervezet jogos érdeke lehet a szakszervezetnél érvényes szokás alapján.
5. Az érintett hozzájárulása önkéntes, [GDPR 6. cikk (1) a) és a 9. cikk (2) bek. a)] azaz szabadon megtagadhatja annak megadását. Ez vonatkozik a rendezvényen megjelent tag és nem tag esetében is. Ilyen esetekben személyes adatainak a kezelésére nem kerül sor. Amennyiben hozzájárulást adott az érintett a róla készült kép-, videó- és hangfelvétel kezeléséhez, úgy a későbbiekben a megadott hozzájárulását bármikor, indokolás nélkül vonhatja vissza. Ebben az esetben az adatkezelést a szakszervezet haladéktalanul megszünteti
6. Nincs szükség az érintett hozzájárulására a felvétel készítéséhez és az elkészített felvétel felhasználásához tömegfelvétel és nyilvános közéleti szereplésről készített felvétel esetén. Ugyanez a szabály érvényesül, ha a felvétel újságírási, tudományos vagy művészi célból készül. [GDPR 85. cikk, Ptk. 2:48. § (2) bek.]
7. Ha akár a szakszervezet vezetői, akár a tagok kizárólag személyes célokra, otthoni emlékek gyanánt örökítik meg egymást, úgy az nem esik a GDPR hatálya alá.

(8) A Facebook közösségi oldalon történő adatkezelés

1. A Szakszervezet önálló Facebook oldalt tart fenn, ennek címe: [www.facebook.com/mkkszorg/](http://www.facebook.com/mkkszorg/). Ezt használja a tagság népszerűsítésére és a Szakszervezet működésének megismertetése céljából.
2. Az MKKSZ Facebook oldalán feltett kérdés nem minősül hivatalosan benyújtott panasznak.
3. Az MKKSZ Facebook oldalán a látogatók által közzétett személyes adatokat a Szakszervezet nem kezeli.
4. A látogatókra a Facebook Adatvédelmi- és Szolgáltatási Feltételei irányadók.
5. Jogellenes, vagy sértő tartalom publikálása esetén a Szakszervezet kérheti az MKKSZ oldal kezelőjét, hogy előzetes értesítés nélkül törölje a hozzászólását vagy zárja ki az érintettet a tagok közül.
6. A Szakszervezet nem felel a Facebook felhasználók által közzétett jogszabályt sértő adattartalmakért, hozzászólásokért. A Szakszervezet nem felel semmilyen, a Facebook működéséből adódó hibáért, üzemzavarért vagy a rendszer működésének megváltoztatásából fakadó problémáért.

**2. Munkaviszonnyal összefüggő adatkezelések:**

1. A Szakszervezetnél, mint munkáltatónál az adatkezelés jogalapja a munkaszerződés teljesítése, valamint jogi kötelezettség teljesítése. [GDPR. 6. cikk. (1) bek. b) és c)]
2. Az adatkezelés célja: a felvett munkavállaló foglalkoztatásához szükséges jogi szabályozásnak való megfelelés, a munkaviszony érvényes és szabályszerű létrejöttének megteremtése, azaz a munkaszerződés megkötése és az előírt hatósági bejelentési és adatszolgáltatási kötelezettségek megtétele a NAV felé.
3. A létrejövő munkaszerződésben a munkavállaló által bemutatott személyazonosító okmányok alapján rögzített személyes adatok, valamint az adójogi, társadalombiztosítási és egyéb jogszabályok által kötelezően előírt személyes adatszolgáltatások köre, azaz:
4. Személyes adatok: teljes név, születési név, lakcím, telefonszám, lakcím igazoló kártya száma, születési hely és a születés pontos ideje, anyja születési neve, adóazonosító jel, TAJ szám.
5. Képzettségi adatok: iskolai végzettségek, szakképesítések, kiegészítő információk a szakképzésről, folyamatban lévő képzéséről, nyelvtudás típusa, szintje és megszerzésének helye.
6. Egyéb adatok: nyugdíjpénztári, egészségpénztári tagság, állampolgárság, gyerekek száma, családi állapot, munkaképesség csökkenés foka, bankszámlaszám vagy másodlagos azonosító, valamint az önéletrajzban megadott egyéb személyes adatok.
7. A munkáltató a szakszervezeti adatot csak tagdíjlevonási kérelem esetén kezelheti (GDRP. 6. cikk (1) a), c) és 9. cikk (2) a)].
8. A személyazonosító igazolvány nem másolható le. A hatósági igazolványról készített másolat nem rendelkezik bizonyító erővel arról, hogy hiteles másolata egy érvényes hatósági okmánynak (NAIH-2017-1051 határozat).

Az adatok kezelése a megtekintése útján is lehetséges az alábbi módon. A munkavállaló adatainak felvételekor a munkáltató részéről két ügyintéző megtekinti („négy szem elve”) a személyes adatokat igazoló okmányokat, együttesen megállapítják azok helyességét, majd erről egy feljegyzést készítenek, amelyet a munkavállaló helybenhagyólag aláír.Egyedi – jogszerű – indok lehet fentiek mellett a másolatkészítésre olyan eset, mint például amikor banki ügyintézés miatt van szükség az aláírásra jogosult munkavállaló iratainak elektronikus továbbítására, vagy az okmányokat külföldi kiküldetés miatti vízumügyintézés céljából szükséges lefénymásolni.

1. A munkáltató tájékoztatja a munkavállalót, hogy személyes adatait a munkavállaló által bemutatott okmányok, bizonyítványok, igazolások és egyéb okiratok alapján rögzíti, melyeket nem másol le. A személyes adatokhoz a HR feladatot ellátó alkalmazottak, valamint az elnök fér hozzá. Az adatok tárolásának módja: papíralapú és elektronikus formájú egyidejűleg.
2. Az adatkezelés címzettjei: A munkáltató által kezelt adatok egy része bérszámfejtési és könyvelési céllal adatfeldolgozóhoz (bérszámfejtő, könyvelő), továbbá adózási és társadalombiztosítási jogi kötelezettségek teljesítése érdekében a NAV illetékes igazgatósága felé továbbításra kerül.
3. Az adatkezelés időtartama: A munkáltató a fenti személyes adatokat a munkaviszony megszűnését követően az öregségi nyugdíjkorhatár betöltését követő öt évig őrzi, kivéve azon adatkezeléseket, ahol a munkáltató törvény alapján eltérő adatkezelési időtartamokat állapít meg.
4. Valamennyi adózással kapcsolatos iratot – az adózás rendjéről szóló 2017. évi CL. törvény 78. §-a alapján – az adózónak a nyilvántartás módjától függetlenül az adó megállapításához való jog elévüléséig, az adó esedékessége naptári évének utolsó napjától számított öt évig kell megőriznie.
5. A számvitelről szóló 2000. évi C. törvény 169. §-a értelmében a munkáltató egyes okiratokat, így az üzleti évről készített beszámolót vagy más, a törvény követelményeinek megfelelő nyilvántartást olvasható formában, valamint a könyvviteli elszámolást alátámasztó számviteli bizonylatot, melyben személyes adatok is találhatók, legalább 8 évig köteles megőrizni. A szolgálati idő megállapításához, a nyugdíj kiszámításához szükséges okiratokat, mint pl. az egyes bér- és munkaügyi nyilvántartásokat a munkaviszony a biztosítottra, volt biztosítottra irányadó öregségi nyugdíjkorhatár betöltését követő öt évig köteles megőrizni [1997. évi LXXXI. tv. 99/A. (1) bekezdés].

(9) A munkaviszony során előforduló adatkezelések lehetnek

1. a munkavégzés ellenőrzése;
2. e-mail, számítógép és internethasználat ellenőrzése, (feltéve, hogy érdekmérlegelési teszt készült, miután ennek jogalapja az adatkezelő jogos érdeke);
3. munkába járás támogatásával összefüggő adatkezelések;
4. adatvédelmi és titoktartási kötelezettségek.

**3) Szerződéshez kapcsolódó adatkezelések**

* + 1. Az érintettel az adatkezelés megkezdése előtt közölni kell, hogy az adatkezelés a szerződés teljesítése jogcímén alapul, ez a tájékoztatás történhet a szerződésben is. [GDPR. 6 cikk (1) b)]
		2. A Szakszervezet szerződés teljesítése jogcímén a szerződés megkötése, teljesítése, megszűnése céljából kezeli a vele adatkezelőként szerződött természetes személy esetén a nevét, születési nevét, születési idejét, anyja nevét, lakcímét, adóazonosító jelét, vállalkozói igazolvány (ha van ilyen) nyilvántartási számát, személyazonosító igazolvány számát, adószámát, székhely, telephely címét, telefonszámát, e-mail címét, honlap címét, bankszámlaszámát vagy másodlagos azonosítóját.
		3. A személyes adatok tárolásának időtartama: az üzleti kapcsolat, illetve az érintett képviselői minőségének fennállását követő 5 évig.
		4. Adatkezelés céljából a Szakszervezet adatfeldolgozási szerződést [GDPR 28. cikk (3) bek.] az alábbi feladatokra köt:
1. tagnyilvántartás üzemeltetése;
2. honlap üzemeltetése;
3. tagkártya gyártása;
4. bérszámfejtési és könyvelési feladatok ellátása;
5. informatikai feladatok ellátása;
6. a tagdíjlevonás és utalás elvégzése.

**4) Jogi kötelezettségen alapuló adatkezelések**

1. Az Alapítvány jogi kötelezettség teljesítése jogcímén [GDPR 6. cikk c) pontja], törvényben előírt adó és számviteli kötelezettségek teljesítése (könyvelés, adózás) céljából kezeli a szállítóként vele üzleti kapcsolatba lépő természetes személyek törvényben meghatározott adatait.
2. A jogi kötelezettségen alapuló adatkezelés esetén a kezelhető adatok körére, az adatkezelés céljára, az adatok tárolásának időtartamára, a címzettekre az alapul szolgáló jogszabály rendelkezései irányadók.

(3) A személyes adatok tárolásának időtartama a jogalapot adó jogviszony megszűnését követő 8 év.

* + - 1. **Az adatvédelem szervezeti felépítése**

Az Adatkezelőnél lévő egyes tisztségviselőkre és a tagokra vonatkozó adatvédelemmel és adatkezeléssel kapcsolatos jogok és kötelezettségek, illetve felelősségi körök meghatározása az alábbi:

1. *Elnök feladata*
2. Az adatvédelemmel, illetve adatkezeléssel kapcsolatos belső szabályzatok, tájékoztatók, illetve ezek módosításainak előkészítése és hatályba léptetése;
3. a szabályzatokban, tájékoztatókban foglaltak alkalmazásához, megvalósításához szükséges személyi és tárgyi feltételek biztosítása;
4. az adatvédelem feltételeinek technikai, informatikai biztosítása;
5. a tagnyilvántartás ellenőrzése, a szakszervezeti tagságra vonatkozó különleges adat védelme;
6. az adatvédelmi tisztviselő kijelölése;
7. adatvédelmi előírások, szabályok betartásának ellenőrzése;
8. a Nemzeti Adatvédelmi és Információszabadság Hatóságtól (a továbbiakban: NAIH) érkező megkeresésekkel, ajánlásokkal kapcsolatos intézkedések megtétele;
9. kiemelten ügyel arra, hogy a tagok szakszervezeti tagságra utaló adatait tartalmazó elektronikus és papíralapú adathordozó ne kerüljön jogosulatlan személy birtokába;
10. betartja és betartatja a papíralapon kezelt és a digitálisan tárolt személyes adatok biztonságára vonatkozó szabályokat;
11. adatvédelmi incidens esetén haladéktalanul a szükséges intézkedést megtenni.
12. *Tisztségviselők (Országos Választmány tagjai, Elnökségi tagok, megyei titkárok, OSZT elnökök, Felügyelő Bizottság tagjai) feladata:*
13. Felelős azért, hogy tevékenysége során az adatkezelés jelen Szabályzatban meghatározottak szerint történjék;
14. köteles figyelemmel kísérni az adatvédelemmel kapcsolatos belső szabályzatokban foglalt rendelkezések testületen belüli betartását, érvényesülését;
15. köteles a tagok szakszervezeti tagságra vonatkozó különleges adatot védeni;
16. a saját munkahelyén kezelt szakszervezeti iratok őrizetlenül nem maradhatnak, abba jogosulatlan személy nem tekinthet bele;
17. kiemelten ügyel arra, hogy a tagok szakszervezeti tagságra utaló adatait tartalmazó elektronikus és papíralapú adathordozó ne kerüljön jogosulatlan személy birtokába;

i) betartja és betartatja a papíralapon kezelt és a digitálisan tárolt személyes adatok biztonságára vonatkozó szabályokat;

1. szükség esetén egyeztet az adatvédelmi tisztviselővel;
2. tájékoztatja az elnököt a felmerült adatvédelmi visszáságról;
3. az adatvédelmi incidenst haladéktalanul jelenti az elnöknek.
4. *Az alapszervezeti titkár feladata*
5. Felelős azért, hogy tevékenysége során az adatkezelés jelen Szabályzatban meghatározottak szerint történjék;
6. köteles a tagok szakszervezeti tagságára vonatkozó különleges adatot védeni;
7. a saját munkahelyén kezelt szakszervezeti iratok őrizetlenül nem maradhatnak, abba jogosulatlan személy nem tekinthet bele;
8. kiemelten ügyel arra, hogy a tagok szakszervezeti tagságra utaló adatait tartalmazó elektronikus és papíralapú adathordozó ne kerüljön jogosulatlan személy birtokába;
9. betartja és betartatja a papíralapon kezelt és a digitálisan tárolt személyes adatok biztonságára vonatkozó szabályokat;
10. szükség esetén egyeztet az adatvédelmi tisztviselővel;
11. tájékoztatja a megyei titkárt vagy az elnököt a felmerült adatvédelmi visszáságról;
12. az adatvédelmi incidenst haladéktalanul jelenti a megyei titkárnak vagy elnöknek.
13. *A szakszervezeti tag feladata*
14. Köteles az adatvédelmi előírásokat megismerni és azokat maradéktalanul betartani;
15. köteles a szakszervezeti tagságra vonatkozó különleges adatát védeni;
16. szükség esetén egyeztet az adatvédelmi tisztviselővel;
17. tájékoztatja az alapszervezeti titkárt vagy az elnököt a felmerült adatvédelmi visszáságról;
18. az adatvédelmi incidenst haladéktalanul jelenti az alapszervezeti titkárnak vagy az elnöknek.
19. *Személyes adatokat kezelő munkatárs feladata*

a) felel az adatok jelen Szabályzatnak megfelelő kezeléséért, valamint az adatok pontosságáért;

1. a tőle elvárható módon köteles gondoskodni arról, hogy az általa vezetett nyilvántartások adataihoz illetéktelen személy ne férhessen hozzá;
2. köteles a jelen Szabályzatot, kapcsolódó szabályzatokat, illetve belső utasításokat megismerni és betartani;
3. köteles minden olyan tényt, információt, ami a jelen Szabályzat megvalósulását befolyásolja, befolyásolhatja, jelezni az elnöknek;
4. köteles megtagadni minden olyan utasítás végrehajtását, amely ellentétes az adatkezelésre, adatvédelemre vonatkozó szabályzatokkal, eljárásrendekkel, illetve jogszabályokkal;
5. betartja a papíralapon kezelt és a digitálisan tárolt személyes adatok biztonságára vonatkozó szabályokat;
6. szükség esetén egyeztet az adatvédelmi tisztviselővel;
7. az adatvédelmi incidenst haladéktalanul jelenti az elnöknek;
8. betartja a személyes adatok kezelésére vonatkozó titoktartási kötelezettségét, melyet a munkaszerződést kiegészítő, munkavállalói titoktartási megállapodásban rögzítenek;
9. köteles a hozzáférési jogának megszűnésekor – ideértve a munkaviszony megszűnésének eseteit is – a személyes adatot tartalmazó minden nála lévő adathordozót az adatkezelőnek haladéktalanul átadni.

**6) A Szakszervezetnél alkalmazott adatbiztonsági intézkedések**

1. *Papíralapon kezelt személyes adatok biztonsága*
2. Az adatokat csak az arra jogosultak ismerhetik meg, azokhoz más nem férhet hozzá, más számára fel nem tárhatóak;
3. a papíralapú adathordozót jogosulatlan személy nem olvashatja, nem másolhatja, nem módosíthatja, nem távolíthatja el;
4. a dokumentumokat jól zárható, száraz, tűzvédelmi és vagyonvédelmi berendezéssel ellátott helyiségben (szakszervezeti iroda, munkahelyi iroda) helyezi el;
5. a folyamatos, aktív kezelésben lévő iratokhoz csak az illetékesek férhetnek hozzá;
6. a tisztségviselők által – a saját munkahelyeiken kezelt – szakszervezeti iratok őrizetlenül nem maradhatnak, abba jogosulatlan nem tekinthet bele;
7. a szakszervezet adatkezelést végző tisztségviselője, munkatársa a nap folyamán csak úgy hagyhatja el az olyan helyiséget, ahol adatkezelés zajlik, hogy a rá bízott adathordozókat elzárja, vagy a helyiséget bezárja;
8. a szakszervezet adatkezelést végző tisztségviselője, munkatársa a munkavégzés befejeztével a papíralapú adathordozót elzárja;
9. amint a papíralapon tárolt adat kezelésének célja megvalósul, az irat zárt borítékban továbbításra kerül, vagy ha őrzése nem szükséges, a papír megsemmisítésre kerül oly módon, hogy tartalmát ne lehessen visszaállítani, felismerni;
10. az adathordozók megsemmisítését ellenőrizni, dokumentálni kell, valamint a dokumentációt visszakereshető módon kell megőrizni, illetve selejtezni;
11. a küldöttgyűlési jegyzőkönyvet, valamint a jelenléti ívet a szakszervezet dokumentumai között kell elhelyezni és megőrizni, ez nem selejtezhető [Ptk. 3:75. § (4) bekezdés];
12. amennyiben a papíralapon kezelt személyes adatok digitalizálásra (szkennelésre) kerülnek, a digitálisan tárolt dokumentumokra irányadó biztonsági szabályokat kell alkalmazni.
13. *Digitálisan tárolt személyes adatok biztonsága*
14. Az adatkezelés során használt elektronikus adathordozók (számítógép, merevlemez, optikai adathordozó, mágneses adathordozó, nyomtató, multifunkciós gép háttértárai, sim kártya, mobiltelefon, tablet, laptop, pendrive – továbbiakban számítógép vagy elektronikus adathordozó) tulajdonjogától függetlenül a szakszervezettel kapcsolatos adatokkal, mint Adatkezelő a Szakszervezet rendelkezik;
15. a szakszervezet tulajdonában lévő számítógépen a munkavégzéshez nem szükséges személyes adatok (ideértve családi képek, videók, személyes dokumentumok) nem tárolhatók;
16. a szakszervezet tulajdonában a számítógépen található adatokhoz csak érvényes, személyre szóló, azonosítható jogosultsággal – legalább felhasználói névvel és jelszóval – lehet csak hozzáférni, a jelszavak cseréjéről a Szakszervezet rendszeresen gondoskodik;
17. a nem a szakszervezet tulajdonában lévő számítógépek védelméről a szakszervezeti tagok adatait kezelő tisztségviselő a felelős;
18. azok az elektronikus adathordozók, melyek szakszervezeti tagok adatait tartalmazzák, őrizetlenül nem maradhatnak;
19. az elektronikus adathordozót jogosulatlan személy nem olvashatja, nem másolhatja, nem módosíthatja, nem távolíthatja el;
20. a több címzett részére küldött leveleknél a címzett e-mail címét rejtetten kell kezelni;
21. a hálózati kiszolgáló gépen (a továbbiakban: szerver) – amennyiben van ilyen – tárolt adatokhoz csak megfelelő jogosultsággal és csakis az arra kijelölt személyek férhetnek hozzá;
22. amennyiben az adatkezelés célja megvalósult, az adatkezelés határideje letelt, úgy az adatot tartalmazó adatállomány (fájl) visszaállíthatatlanul törlésre kerül, az adat újra vissza nem nyerhető;
23. a hálózaton tárolt adatok biztonsága érdekében gondoskodik a biztonsági mentésről;
24. a személyes adatokat kezelő hálózaton a vírusvédelemről folyamatosan gondoskodik;
25. a rendelkezésre álló számítástechnikai eszközökkel, azok alkalmazásával megakadályozza illetéktelen személyek hálózati hozzáférését;
26. A Szakszervezet a személyes adatok védelme érdekében gondoskodik az elektronikus úton folytatott bejövő és kimenő kommunikáció ellenőrzéséről.
27. **ZÁRÓ RENDELKEZÉSEK**
28. **Intézkedések a szabályzat megismertetésére**
	* 1. E Szabályzat rendelkezéseit meg kell ismertetni a Szakszervezet tisztségviselőivel és tagjaival, abból a célból, hogy képesek legyenek az adataik védelmére.
		2. E Szabályzat rendelkezéseit meg kell ismertetni a Szakszervezet valamennyi munkavállalójával (foglalkoztatottjával), és a munkavégzésre irányuló szerződésekben elő kell írni, hogy betartása és érvényesítése minden munkavállaló (foglalkoztatott) lényeges munkaköri kötelezettsége.
		3. Jelen szabályzat – mely a MKKSZ 6.0 jelű adatvédelmi szabályzata – hatályba lépésével a 2018. december 1-étől hatályos 5.0 jelű adatkezelési szabályzat érvényessége megszűnt. Jelen szabályzat hatályba lépésének napja 2020. május 1.
29. **A szabályzatot kiegészítő mellékletek**

1. melléklet Tájékoztatás a munkavállaló részére a munkaviszonyra vonatkozó szabályokról és a személyhez fűződő jogok munkaviszonyból eredő korlátozásáról – MKKSZ

2. melléklet Tájékoztatás a munkavállaló részére alkalmassági vizsgálatokkal kapcsolatos adatkezelésről – MKKSZ

3. melléklet Szerződések adatkezelési kikötései – MKKSZ

4. melléklet Adatkérő lap személyes adatok hozzájáruláson alapuló kezeléséhez – MKKSZ

5. melléklet Munkaszerződési kikötés az adatkezelési szabályzat megismeréséről, alkalmazásáról és titoktartási kötelezettségről – MKKSZ

6. melléklet A Szakszervezet által végzett adatkezelési tevékenységek leírása és szabályozása – MKKSZ

7. melléklet A szervezet adatvédelmi tájékoztatója a weboldalra – MKKSZ

8. melléklet Jelenléti ív – minta – MKKSZ

9. melléklet Adatfeldolgozók – MKKSZ

10. melléklet Adatvédelmi incidensek nyilvántartásának mintája – MKKSZ

11. melléklet Adatvédelmi incidensek példái – MKKSZ

12. melléklet Egészségügyi adatkezelési folyamatok –MKKSZ

13/A. melléklet Érdekmérlegelési teszt – jelenléti ív – MKKSZ

13/B. melléklet Érdekmérlegelési teszt – alapszervezeti nyilvántartó lap – MKKSZ

Szükség esetén a szabályzat mellékletei bővíthetők

Jelen szabályzat kelte: 2020. május 1.

 Boros Péterné

 elnök

MKKSZ